Ålholm
Store norske leksikon,Kunst og estetikk,Arkitektur og landskap,Kirker, slott og gårder,Slott og palasser,Slott og palasser i Danmark
Ålholm er et gods og slott i Danmark, Region Sjælland, ved Nysted på sørlige Lolland. Godset har (2015) et totalareal på 9290 dekar, hvorav 7000 dekar dyrket mark og 2000 dekar skog.
Eiendommen er første gang nevnt i 1329, og var kongelig len til 1725, da den ble solgt til Emerentia von Levetzau, som i 1734 opprettet grevskapet Christiansholm for sin sønnesønn grev Christian Raben-Levetzau. Grevskapet bestod til 1921, men godset fortsatte å være i slekten Raben-Levetzaus eie til 1995, da det ble solgt til industrimannen Stig Husted-Andersen. Ålholm slott Ålholm slott ligger vest for Nysted, og er et stort firefløyet borganlegg med hjørnetårn i sengotisk og renessansestil. Slottet er oppført i flere etapper fra 1300- til 1500-tallet, og ble ombygd i 1889. Det meste av inventaret ble solgt i 1995. Et veteranbilmuseum ble åpnet på eiendommen i 1964. Les mer i Store norske leksikon Raben Danmarks historie arkitektur i Danmark